Barbie Kyagulanyi yazaalibwa mu mwezi Gwomwenda nga musanvu lukumi mu lwenda kinaana mu ena, mu Disitulikiti y’e Ntungamo, Uganda. Bazadde be ye Dokita Gershom Kagaju ne Joy Kagaju. Yasomera ku Saint Hellen's Primary School, Nyamitanga e Mbarara, Bweranyangi Girl's School ku mutendera gwa siniya eyookuna n’eyoomukaaga okumala emyaka mukaaga. Oluvannyuma yeegatta ku yunivaasite e Makerere gye yasomera okutumbula embeera z'abantu n'ebitundu. Yamaliriza ddigiri ye eyookubiri mu Ddembe ly'obuntu ku University of London. Barbie yasisinkana ne Bobi Wine bwe yali ng’akyasoma siniya nga Bobi Wine muyizi wa Byakuyimba, okuzina n'emizanyo ku yunivaasite e Makerere. Ababiri abo baafumbirwa mu nkumi bbiri mu kkumi na gumu mu Eklezia y’e Lubaga mu Kampala nga baakabeera bombi emyaka kkumi era nga balina abaana bana. Omukyala ono Munnayuganda alafuubanira okulaba ng’akyusa embeera z'abantu naddala ng’ayita mu kuwaayo obuyambi. Omukyala ono era muwandiisi wa bitabo. Mukyala w'omuyimbi ayimba ku mbeera z'abantu n'ebyobufuzi era munnabyabufuzi Robert Kyagulanyi Ssentamu, amanyiddwa ennyo nga Bobi Wine. Ye muwandiisi w’akatabo ka "Golden Memories of a Village Belle" akaafulumizibwa mu nkumi bbiri mu kkumi n’ebiri. Mu nkumi bbiri mu kkumi n’esatu, yatandikawo ekibiina ky'obwannakyewa ki-Caring Hearts Uganda, n'ekiruubirirwa eky'okutumbula obukulembeze bw'abaana abawala, okubudaabuda abalina akawuka akaleeta obulwadde bwa mukenenya, obuyonjo obwekuusa ku nsonga z'abakyala, okusomesebwa kw'omwana omuwala, okumalawo omusujja gw'ensiri, ebyenjigiriza, okwekulaakulanya kwa kinnoomu n'obukugu mu kutandikawo emirimu, n’okutumbula enkulaakulana mu bavubuka. Ng’ayita mu kitongole kye oky'obwannakyewa agabye ebikozesebwa mu masomero eri abaana abatalina we babeera n'abatalina mwasirizi. Barbie yayingira ebyobufuzi mu nkumi bbiri mu kkumi na munaana okuwagira n'okuwenjeza bba Bobi Wine obuwagizi okufuuka omubaka wa paalamenti n'oluvannyuma ku bwa Pulezidenti mu nkumi bbiri mu abiri n'omulamwa gwe ogw'okutumbula embeera z'abakyala, abaana n'abavubuka. Yalwana ku kuteebwa kwa bba Bobi Wine bwe yasibibwa e Nalufeenya wakati mu kuwenja akalulu ku kifo ky'obwapulezidenti era yasanyukirwa nnyo emikutu gy'amawulire bwe yavaayo n'ategeeza omukutu gw'amawulire ogumu nti olutalo lw'enkyukakyuka si lulwe oba famire ye wabula Bannayuganda abanyigirizibwa. Oluvannyuma yasibibwa ewaka ne bba Bobi Wine. Yavaayo n'edoboozi limu okulaba ng’abantu ba buljjo bakoma okuwozesebwa mu kkooti z'ekinnamagye. Barbra yaweebwa awaadi Kiraabu ya Rotary ey’e Bugolobi olw'obuweereza bwe mu nkumi bbiri mu kkumi na munaana. Yafuna engule y'okukulembera obulungi okuva mu ttendekero lya The Aid Child Leadership Institute. Mu nkumi bbiri mu abiri, yaweebwa engule y'okubeera omuntu asinga okwagalwa abatiini ku mikutu emigattabantu mu nkumi bbiri mu abiri. Omukyala ono afunye n’engule endala eziwera, gamba ng’eyo ey’okuyambako abawala abazaala nga tebanneetuuka.